Louis-Leopold Robert, et følsomt og innesluttet gemytt, tok seg selv av dage av ulykkelig kjærlighet til prinsesse Charlotte Napoléone Bonaparte, som selv malte, og hvem han stod i nært vennskapsforhold til. Arbeider av Robert henger blant annet i Museet i Bern («Italienerinne»), i Nantes («Eremitt»), Berlins Nasjonalgalleri og på Thorvaldsens museum («S. Paolo fuori le mure etter brannen», 1823).